Bedugnis (Varėnos r., Merkinės sen., Pelekiškės km.)
Bedugnis – ežeras Lietuvoje, Varėnos rajone, 3,5 km, į šiaurės vakarus nuo Merkinės. Ežeras ovalo formos, ilgis iš pietvakarių į šiaurės rytus – 0,18 km, plotis – iki 0,12 km. Altitudė 83,5 m. Krantai aukšti, ištisai apaugę medžiais, tik šiaurrytinis krantas žemas ir pelkėtas. Ežerą supa Netiesų miškas. Netoliese į šiaurės rytus įsikūręs Pelekiškės kaimas. Kiek atokiau į pietvakarius eina kelias  5021  Kampai–Ryliškiai–Merkinė . Ežeras nenutekantis, priklauso Kempės upelio baseinui (Apsingės upės intakas).